section_heading: Obilježja
paragraph_text: Planet je za oko 50% veći negoli Zemlja te za oko 5 puta teži, a orbitira u nastanjivoj zoni. Ravnotežna temperatura je oko -8°C, što je malo toplije od Zemlje (-18°C). Kako se nalazi oko zvijezde koja je po karakteristikama gotovo identična Suncu (G2V tipa, kao i Sunce), prima približno istu količinu svjetlosti, bez obzira na to što je udaljenost od zvijezde za oko 5% veća. Kako je zvijezda stara 6 milijardi godina (za 1.4 milijardi godina starija od Sunca), planet možda sada ima efekt staklenika, te atmosferu gustoće 16-56 zemaljskih atmosfera. Zbog faze u kojoj se zvijezda nalazi, za 500 do 900 milijuna godina nastanjiva zona se više neće nalaziti na području staze planeta.